
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 0T/94/2024 8724010533 30. 05. 2024 JUDr. Richard Bureš ECLI:SK:OSPP:2024:8724010533.3
ROZSUDOK V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, v trestnej veci obžalovaného A. B. pre prečin porušovania domovej slobody podľa § 194 ods. 1 Trestného zákona a iné, na hlavnom pojednávaní 30. mája 2024 takto rozhodol: Obžalovaný A. B., nar. XX.XX.XXXX vo C. D., okres E., trvale bytom mesto F., t. č. vo väzbe v ÚVV a ÚVTOS Prešov, je vinný, že dňa 20.04.2024 v čase o 10:04 hod. vošiel do voľne prístupného ubytovacieho zariadenia LA CHATA v Dolnom Smokovci č. 75 vo Vysokých Tatrách, okres F. a následne bez dovolenia vošiel do neuzamknutej izby č. 5 nachádzajúcej sa na 1. poschodí tohto zariadenia, v ktorej prehľadával interiér a osobné veci poškodených G. H. a I. A., obe z okresu Spišská Nová Ves, ktoré boli na tejto izbe ubytované od 19.04.2024, pričom počas tohto prehľadávania bol pristihnutý poškodenou G. H. v dôsledku čoho nestihol z izby odcudziť žiadnu vec a poškodeným tak nebola spôsobená žiadna majetková škoda, pričom obvinený sa predmetného konania dopustil napriek tomu, že rozhodnutím Okresného úradu Poprad, odborom všeobecnej vnútornej správy, sp. zn. OU-PP-OVVS-2023/016063-3 z 29.05.2023 bol v rozkaznom konaní, postihnutý za priestupok proti majetku podľa § 50 ods. 1 zákona číslo 372/1990 Zb. o priestupkoch tým, že odcudzil voľne položenú tašku, právoplatným dňa 27.07.2023, a taktiež sa vyššie uvedeného konania dopustil, hoci bol Rozsudkom Okresného súdu Poprad, sp. zn. 5T/52/2023 zo dňa 25.09.2023, právoplatným dňa 25.09.2023, odsúdený za prečin krádeže podľa ustanovenia § 212 ods. 1 písm. a), ods. 2 písm. b) Trestného zákona, teda - neoprávnene vnikol do obydlia iného, - konaním, ktoré bezprostredne smerovalo k dokonaniu trestného činu, ktorého sa dopustil v úmysle prisvojiť si cudziu vec tým, že sa jej zmocní a spôsobí tak malú škodu, hoci bol za obdobný čin v predchádzajúcich 12 mesiacoch postihnutý a v predchádzajúcich 24 mesiacoch odsúdený, pričom k dokonaniu trestného činu nedošlo, čím spáchal - prečin porušovania domovej slobody podľa § 194 ods. 1 Trestného zákona, - prečin krádeže podľa § 212 ods. 1 písm. a), písm. g), ods. 2 písm. b) Trestného zákona v štádiu pokusu podľa § 14 ods. 1 Trestného zákona a za to mu u k l a d á :
Podľa § 212 ods. 2 Trestného zákona s použitím § 36 písm. l) a § 37 písm. h), písm. m) Trestného zákona a § 38 ods. 2, ods. 4 Trestného zákona a podľa § 41 ods. 1 Trestného zákona ú h r n n ý trest odňatia slobody vo výmere 16 (šestnásť) mesiacov nepodmienečne. Podľa § 48 ods. 2 písm. b) Trestného zákona na výkon trestu ho z a r a ď u j e do ústavu na výkon trestu odňatia slobody so stredným stupňom stráženia. odôvodnenie: Podľa § 172 ods. 2 Trestného poriadku tento rozsudok neobsahuje odôvodnenie, pretože sa po jeho vyhlásení prokurátor aj obžalovaný vzdali odvolania alebo taký prejav urobili v lehote troch pracovných dní od vyhlásenia rozsudku. - neoprávnene vnikol do obydlia iného, - konaním, ktoré bezprostredne smerovalo k dokonaniu trestného činu, ktorého sa dopustil v úmysle prisvojiť si cudziu vec tým, že sa jej zmocní a spôsobí tak malú škodu, hoci bol za obdobný čin v predchádzajúcich 12 mesiacoch postihnutý a v predchádzajúcich 24 mesiacoch odsúdený, pričom k dokonaniu trestného činu nedošlo, Poučenie: P o u č e n i e : Proti tomuto rozsudku je možné podať odvolanie, s výnimkou výroku o vine vyhlásenou obžalovaným v zmysle § 257 ods. 5 Trestného poriadku, a to do 15 dní od jeho oznámenia prostredníctvom Okresného súdu Poprad na Krajský súd v Prešove. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724010533.3 (dáta aktuálne k 13. 11. 2026). Záväzné je znenie zverejnené súdom.




